

Εικόνα που περιέχει κείμενο, γραμματοσειρά, λογότυπο, γραφικά

Περιγραφή που δημιουργήθηκε αυτόματα

**Βιβλιοθήκες Δήμου Καλαμαριάς**

**Δίκτυο Βιβλιοθηκών Βιβλιοσκώληκες**

Πρόγραμμα Φιλαναγνωσίας για τα Δημοτικά

Φεβρουάριος – Μάιος 2025

Οι Βιβλιοθήκες του Δήμου Καλαμαριάς σας προσκαλούν στο Πρόγραμμα Φιλαναγνωσίας ***Βιβλιοσκώληκες*** που διοργανώνεται για όλα τα Δημοτικά Σχολεία του Δήμου Καλαμαριάς. Στο συγκεκριμένο πρόγραμμα ανάγνωσης, που στην Καλαμαριά πραγματοποιείται για 6η συνεχή χρονιά, εντάσσονται για πρώτη φορά και Βιβλιοθήκες από άλλες περιοχές της Ελλάδας δημιουργώντας το **Δίκτυο Βιβλιοθηκών *Βιβλιοσκώληκες***, μια δυναμική συνεργασία Βιβλιοθηκών, που στοχεύει στη δημιουργική και άμεση διασύνδεση τους με τα Δημοτικά Σχολεία που βρίσκονται στην τοπική τους εμβέλεια. Απώτερος σκοπός αυτής της συνεργασίας είναι η ίση πρόσβαση των μαθητών στην ανάγνωση αλλά και η προώθηση και η καλλιέργεια της αναγνωστικής τους σχέσης με τα βιβλία.

Βασική επιδίωξη του προγράμματος αποτελεί η απόλαυσης της ανάγνωσης, η οποία προκύπτει μέσα από τα επιλεγμένα βιβλία που  προτείνονται από τους βιβλιοθηκονόμους, για κάθε τάξη του δημοτικού σχολείου, καθώς και ο εμπλουτισμός των μαθητών με ποικίλες γνώσεις, η τροφοδότηση της φαντασία τους, η καλλιέργεια της κριτικής τους σκέψης και της αισθητικής τους αντίληψης.

Το **Δίκτυο Βιβλιοθηκών *Βιβλιοσκώληκες*** αποτελείται από τις παρακάτω Βιβλιοθήκες:

**Βιβλιοθήκες Δήμου Καλαμαριάς**

Δαήδειος Παιδική Βιβλιοθήκη

Δανιηλίδειος Παιδική Βιβλιοθήκη

Παιδική Βιβλιοθήκη Δήμου Καλαμαριάς

Παιδική Βιβλιοθήκη Συν/σμού Καραμπουρνάκι

Παιδική Βιβλιοθήκη Συν/σμού Κηφισιάς

**Δημοτική Βιβλιοθήκη Ελληνικού - Αργυρούπολης**

**Δημοτική Βιβλιοθήκη Αμπελοκήπων-Μενεμένης**

**Δημοτική Βιβλιοθήκη Ηρακλείου Αττικής**

**Παιδικές Βιβλιοθήκες Δήμου Καρδίτσας**

Παιδική Βιβλιοθήκη «Αγίας Παρασκευής»

Παιδική Βιβλιοθήκη «Λάκας Μαντζάρα»

Παιδική Βιβλιοθήκη «Παυσιλύπου»

Παιδική Βιβλιοθήκη «Αγγελική Βαρελλά»

Παιδική Βιβλιοθήκη «Αγίου Γεωργίου»

Παιδική Βιβλιοθήκη Δημοτικού Διαμερίσματος «Καρδιτσομαγούλας»

Παιδική Βιβλιοθήκη Δημοτικού Διαμερίσματος «Αρτεσιανού»

**Δημοτική Βιβλιοθήκη Κορωπίου**

**Δημόσια Κεντρική Βιβλιοθήκη Κόνιτσας**

**Δημοτική Βιβλιοθήκη Νέας Ιωνίας**

**Δημοτική Βιβλιοθήκη Νίκαιας**

**Δημοτική Βιβλιοθήκη Αγίου Ιωάννη Ρέντη**

**Βιβλιοθήκη Πλωμαρίου «Ευγενία Κλειδαρά», Λέσβου**

Η καινοτομία του προγράμματος ***Βιβλιοσκώληκες*** οφείλεται στη δυνατότητα που δίνεται στα παιδιά να δημιουργούν, **ηλεκτρονικά**, λίστες με τις αναγνώσεις τους, τα σχόλια και τις εντυπώσεις τους, μέσα από μια **διαδικτυακή εφαρμογή**. Στην συγκεκριμένη εφαρμογή έχουν πρόσβαση και οι εκπαιδευτικοί, οι οποίοι ενημερώνονται για τις αναγνώσεις και τα σχόλια των μαθητών, με αποτέλεσμα να δημιουργείται γόνιμο έδαφος για συζητήσεις και ανταλλαγή απόψεων πάνω στα βιβλία.

Η συγκεκριμένη εφαρμογή έχει σχεδιαστεί από τον [ΟΣΔΕΛ](https://www.osdel.gr/) (Οργανισμός Συλλογικής Διαχείρισης Έργων του Λόγου), στο πλαίσιο του πολιτιστικού και κοινωνικού έργου του, και είναι ευγενική χορηγία προς τις Βιβλιοθήκες που συμμετέχουν στο συγκεκριμένο πρόγραμμα. Υποστηρίζεται από τη βάση βιβλιογραφικών δεδομένων [bookpoint.gr](https://bookpoint.gr/bookworms).

Η λίστα με τα προτεινόμενα βιβλία βρίσκεται αναρτημένη στην ηλεκτρονική σελίδα των Βιβλιοθηκών https://lib.kalamaria.gr

**Όροι Συμμετοχής**

1. Δικαίωμα συμμετοχής έχουν όλοι οι μαθητές των Δημοτικών Σχολείων του Δήμου Καλαμαριάς. Οι δηλώσεις συμμετοχής γίνονται αποκλειστικά και μόνο από τον/την υπεύθυνο εκπαιδευτικό του τμήματος, συμπληρώνοντας την παρακάτω ηλεκτρονική φόρμα έως και τις **14 Φεβρουαρίου 2025**

Εγγραφή στον παρακάτω σύνδεσμο:

[ΒΙΒΛΙΟΣΚΩΛΗΚΕΣ 2025-ΕΓΓΡΑΦΕΣ ΔΗΜΟΤΙΚΩΝ ΣΧΟΛΕΙΩΝ - Φόρμες Google](https://docs.google.com/forms/d/1cFa73EjWStGD5A0Wc21ZBZpT33A5Ewrvqw4AAxjmap8/edit)

**Παράλληλα, οι εκπαιδευτικοί εγγράφονται και στην ηλεκτρονική βάση βιβλίων** **<https://bookpoint.gr/bookworms>, για να παρακολουθούν τις αναγνώσεις των μαθητών τους.**

1. Ταυτόχρονα, δίνεται η δυνατότητα ατομικής δήλωσης συμμετοχής για τα παιδιά που επιθυμούν να ενταχθούν στους «ΒΙΒΛΙΟΣΚΩΛΗΚΕΣ» αλλά δεν έχει κάνει εγγραφή η τάξη τους. Η εγγραφή πραγματοποιείται στην παρακάτω ηλεκτρονική φόρμα https://docs.google.com/forms/d/1iIgGMP6-2qtAfD20hJH13gXValRIgGlOu0kgOZbAnXM/edit έως και τις **14 Φεβρουαρίου 2025**:
2. Οι μαθητές κάθε τάξης καλούνται να διαβάσουν **τουλάχιστον ένα** από τα βιβλία της προτεινόμενης λίστας, που αντιστοιχεί στην τάξη τους, για να θεωρείται έγκυρη η συμμετοχή τους. Στη συνέχεια, όσοι μαθητές δεν είναι εγγεγραμμένοι στην εφαρμογή πραγματοποιούν την εγγραφή τους στη διαδικτυακή εφαρμογή [**https://bookpoint.gr/bookworms**](https://bookpoint.gr/bookworms) .Οι παλιοί εγγεγραμμένοι μαθητές, για την εισαγωγή τους, χρησιμοποιούν το email και τον κωδικό τους από το προηγούμενο έτος. Κάθε φορά που ολοκληρώνουν την ανάγνωση ενός βιβλίου, το δηλώνουν στη λίστα **Διαβασμένα (Βιβλιοσκώληκες)**. Με αυτόν τον τρόπο γίνεται η καταμέτρηση των αναγνώσεων και προκύπτουν τα τελικά αποτελέσματα. Η δήλωση των βιβλίων στην διαδικτυακή εφαρμογή είναι **υποχρεωτική**. Σε διαφορετική περίπτωση η συμμετοχή θεωρείται **άκυρη.**
3. Τα παιδιά που δηλώνονται με ατομική συμμετοχή καλούνται, να διαβάσουν τουλάχιστον ένα από τα βιβλία της προτεινόμενης λίστας, που αντιστοιχεί στην τάξη τους, για να θεωρηθεί έγκυρη η συμμετοχή τους. Στη συνέχεια, πραγματοποιούν την εγγραφή τους στη διαδικτυακή εφαρμογή [**https://bookpoint.gr/bookworms**](https://bookpoint.gr/bookworms) και κάθε φορά που ολοκληρώνουν την ανάγνωση ενός βιβλίου, το δηλώνουν στη λίστα **Διαβασμένα (Βιβλιοσκώληκες)**. Οι παλιοί εγγεγραμμένοι μαθητές για την εισαγωγή τους χρησιμοποιούν το email και τον κωδικό τους από το προηγούμενο έτος. Με αυτόν τον τρόπο γίνεται η καταμέτρηση των αναγνώσεων και προκύπτουν τα τελικά αποτελέσματα. Η δήλωση των βιβλίων στην διαδικτυακή εφαρμογή είναι **υποχρεωτική**. Σε διαφορετική περίπτωση η συμμετοχή θεωρείται **άκυρη.**
4. Το Πρόγραμμα Ανάγνωσης ολοκληρώνεται στις **20 Μαΐου 2025**.

**Έπαινοι**

Ονομαστικοί έπαινοι θα απονεμηθούν στα παιδιά και στους εκπαιδευτικούς που θα λάβουν μέρος στο 6ο Πρόγραμμα Φιλαναγνωσίας ***Βιβλιοσκώληκες*** 2025, για τα Δημοτικά.

Η διαδικτυακή εφαρμογή έχει σχεδιαστεί από τον

Logo

Description automatically generated

Είναι ευγενική χορηγία προς τις Βιβλιοθήκες του Δήμου Καλαμαριάς

και υποστηρίζεται από τη βάση βιβλιογραφικών δεδομένων bookpoint.gr.